# Gordieja

Gordieja$^,$ o Gordièja (Gourdièges en francés) z-es 'na comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre delh territòri

Comunas confrontantas de Gordièja :
| | Cesens | |
| Pèirafòrt | | Orador |
| | Santa Maria | |

## Toponimia

Las fòrmas ancianas son Gordeuga e Gordegia, al sègle XIV, Gorduje, en 1445, Gordieges, en 1628, Gourdiges, en 1640, Gordiege, en 1665 Per Dauzat, Gordieja ven benlèu d'un tèma prelatin *gor-d-, dont lo sens seriá montanha (cf. Gòrda), amb lo sufixe -ĭdia. Negre met lo nom en relacion amb un latin gurdus, « usat, pas pontut », que descriu pro plan lo Puèg de Gordieja, a l'oèst delh borg. Delamarre cita dins son diccionari un Gordidiā, basat sobelh nom gallés d'òme Gordios que pòt pas aver d'autre equivalent que Gordieja, e a d'autres passatges explica Gordieja per Gordo-ialon, « lo vialatge de Gordos », sobelh modèl de (La) Mariège (nom francés), luòc de Sant Joan de Fòrcs (de Maroilo, en 1109, de Mareolis, en 1154-9, de Marural, en 1157, de Morojol en 1161, de Maroiolo, en 1181, de Maruoill, Mairoil, en 1208), explicat pel gallés maro- « grand », e -ô-ialo « espaci descobèrt, clarièra », amb un article femenin tardiu).$^,$. Malgrat la preséncia delh modèste Puèg de Gordieja a costat, la topografia de Gordieja justifica pas la nocion de « montanha » supausada per Dauzat; per l'explicacion de Delamarre, las fòrmas medievalas, benlèu pas pro ancianas, de Gordieja, permeton pas de verificar lo tipe -ialo- (encara que Gordeuga e Gorduje se pòdon interpretar *Gorduèja, eiretèir possible d'un pus ancian *Gordòja e que poiriá passar aisadament a Gordièja e Gordieja, mas aquò fai pas l'afaire); e l'evolucion particulara de (La) Marièja (nom occitan supausat, en principi amb -è-) sembla deguda a la femenizacion tardiva delh nom, accident que chaldriá supausar tanben a Gordièja, sens la mendre aparéncia de realitat pelh moment. La prononciacion es [gurdjɛtsɔ], pasmens, a Sant Martin jos Vigron.

## Administracion

Lista delhs cònsols successius :
| Periòde | Periòde | Identitat | Etiqueta | Qualitat |
| 2008 | 2020 | Bernard Coudy | divèrs dreita | agricultor retirat |
| 1977 | 2008 | Marcel Rigal | | |
| 1953 | 1977 | Pierre Juery | | |
| Totas las donadas son pas encara conegudas. |||||
* Davant la refòrma cantonala de 2014, aplicada en 2015, la comuna èra delh canton de Pèirafòrt; es ara delh canton de Sant Flor-2.

## Demografia

modificar « persona »  v · d · m 
Evolucion demografica Populacion comunala actuala (2013): 56, totala: 57 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 238 | 254 | 288 | 193 | 269 | 325 | 297 | 268 | 270 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 259 | 236 | 217 | 190 | 182 | 164 | 183 | 165 | 184 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 159 | 167 | 159 | 126 | 154 | 149 | 160 | 139 | 129 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 107 | 105 | 103 | 79 | 61 | 54 | 63 | 64 | 66 66 |
| 2009 | 2010 |
| 67 67 | 64 65 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referencias

* ↑ IEO Toponimia occitana
* ↑ IEO Cantal, Communes Cantal.xls.pdf
* ↑ http://archives.cantal.fr/ark:/16075/a011351496858jM1HTs
* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984
* 1 2 Ernèst Negre, Toponymie générale de la France https://books.google.fr/books?isbn=2600028838
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 298
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 160 e 349
* ↑ enquèsta Sivadon, junh 2018
* Portal d'Auvèrnhe